
Sinteza recomandărilor și propunerilor rezultate în urma 
consultărilor publice

În cadrul consultărilor publice desfășurate la data de 15 iulie 2026 asupra proiectului de decizie privind amalgamarea voluntară a comunelor Căinarii Vechi, Bulboci și Vădeni, participanții și-au exprimat susținerea pentru inițiativa de amalgamare și au înaintat recomandări privind dezvoltarea viitoarei unități administrativ-teritoriale.
În cadrul dezbaterilor au fost formulate următoarele propuneri:
· dezvoltarea și extinderea sistemelor de alimentare cu apă și canalizare; 
· reabilitarea și modernizarea drumurilor locale; 
· extinderea rețelei de iluminat public; 
· îmbunătățirea serviciilor de salubrizare și gestionare a deșeurilor; 
· atragerea investițiilor și implementarea proiectelor de dezvoltare locală; 
· asigurarea accesului echitabil la servicii publice de calitate pentru toate localitățile; 
· organizarea ocupării funcțiilor din cadrul noii primării prin concurs public, în conformitate cu prevederile legale. 
De asemenea, participanții au solicitat clarificări privind etapele de implementare a procesului de amalgamare, organizarea alegerilor locale și modul de organizare a activității viitoarei administrații publice locale. Explicațiile necesare au fost oferite în cadrul consultărilor publice.
Rezultatul examinării propunerilor: propunerile formulate au fost luate în considerare și vor servi drept repere în procesul de planificare strategică și implementare a dezvoltării noii unități administrativ-teritoriale. Acestea nu impun modificarea proiectului de decizie privind amalgamarea voluntară.


PRIMAR                                          Terentii Veaceslav

SECRETAR                                     Vasilian Lilia

